6.4.2022
MT
Il-Ġurnal Uffiċjali tal-Unjoni Ewropea
C 152/115
f’entitajiet ta’ riżoluzzjoni oħrajn ta’ dak il-grupp u konsegwentement għal tnaqqis fil-kapaċità ta’ assorbiment tat-telf u ta’ rikapitalizzazzjoni ta’ dawk l-entitajiet ta’ riżoluzzjoni.
3.3.4.
Kunsiderazzjoni ta’ sussidjarji stabbiliti barra mill-Unjoni.
L-Artikolu 12a u l-Artikolu 72e(4) tas-CRR ma jkoprux b’mod espliċitu s-sussidjarji li jinsabu f’pajjiż terz.
Għalhekk, jista’ ma jkunx possibbli li l-gruppi bankarji tal-UE bi strateġija globali ta’ riżoluzzjoni tal-MPE jqisu s-sussidjarji li huma stabbiliti barra mill-Unjoni.
3.3.5.
Kjarifiki dwar l-eliġibbiltà ta’ strumenti ta’ dejn maħruġa fil-kuntest tar-rekwiżit tat-TLAC intern.
L-Artikolu 92b tas-CRR jistabbilixxi r-rekwiżit tat-TLAC intern għal sussidjarji materjali tal-G-SIIs mhux fl-UE li mhumiex entitajiet ta’ riżoluzzjoni.
Dak ir-rekwiżit jista’ jiġi ssodisfat b’fondi proprji u bi strumenti ta’ obbligazzjonijiet eliġibbli, kif speċifikat fl-Artikolu 92b(2). 3.4.
Emendi dettaljati għall-proposta ta’ Regolament tal-Parlament Ewropew u tal-Kunsill li jemenda r-Regolament (UE) Nru 575/2013 u d-Direttiva 2014/59/UE fir-rigward tat-trattament prudenzjali tal-gruppi tal-G-SIIs bi strateġija ta’ riżoluzzjoni tal-MPE.
3.4.1.
Kalkolu kkonsolidat għal-G-SIIs b’entitajiet ta’ riżoluzzjoni multipli (l-Artikolu 12a) 3.4.1.1.
Il-KESE jisħaq li l-banek tal-MPE għandhom ikunu jistgħu jagħmlu użu mill-aġġustamenti miftiehma fid-dokument dwar il-kondizzjonijiet tat-TLAC.
Dawn l-aġġustamenti huma mfassla biex jiżguraw trattament ekwivalenti bejn il-mudelli ta’ riżoluzzjoni ta’ SPE u MPE.
Dawn l-aġġustamenti huma inklużi fl-Artikolu 12a u l-Artikolu 72e(4) tas-CRR II iżda dawn iż-żewġ Artikoli ma jinkludux pajjiżi terzi.
B’mod partikolari, l-Artikolu 12a, kif abbozzat, jindika li l-aġġustamenti li jirriżultaw mid-differenzi fl-assi mwieżna għar-riskju huma limitati għal entitajiet ibbażati fl-UE, peress li l-kunċett ta’ entità ta’ riżoluzzjoni jirreferi biss għal sussidjarji bil-kwartieri ġenerali fl-UE.
Huwa importanti li l-kamp ta’ applikazzjoni jitwessa’ biex jinkludi kwalunkwe sussidjarja oħra li l-grupp jista’ jkollu fi kwalunkwe pajjiż ieħor.
3.4.1.2.
Il-KESE jqis li dan l-objettiv ma jintlaħaqx bil-proposta reċenti tal-Kummissjoni minħabba li t-tqabbil bejn l-SPE ipotetiku u s-somma tal-ass imwieżen għar-riskju ta’ kull entità ta’ riżoluzzjoni jżomm lis-sussidjarji tal-pajjiżi terzi barra minħabba l-fatt li t-tqabbil jirreferi għall-Artikolu 45d u l-Artikolu 45h tal-BRRD, u l-BRRD ma tinkludix sussidjarji f’pajjiżi terzi u lanqas differenzi bejn l-ass imwieżen għar-riskju li jirriżultaw minn kriterji ta’ kalkolu differenti bejn il-pajjiżi terzi u l-Istati Membri.
Jinkludi biss differenzi bejn l-Istati Membri.
3.4.1.3.
Fir-rigward tal-ħtieġa ta’ ftehim biex isir dan l-aġġustament, il-KESE huwa tal-fehma li għalkemm hemm proċedura speċifika għal ftehim dwar ir-rekwiżit ta’ fondi proprji u obbligazzjonijiet eliġibbli fl-Artikolu 45h, il-punti 4 sa 6 tal-BRRD II, din hija proċedura li tkun applikabbli biss fil-każ ta’ awtoritajiet ta’ riżoluzzjoni differenti fl-UE u taħt regolament komuni.
Eżempju wieħed biex juri għaliex il-proċedura mhijiex valida għall-pajjiżi terzi huwa li tinvolvi lill-EBA f’każijiet fejn ma jintlaħaq l-ebda ftehim bejn l-awtoritajiet ta’ riżoluzzjoni.
3.4.1.4.
Il-KESE jipproponi li f’każijiet fejn l-aġġustamenti jirriżultaw f’sussidjarja ta’ pajjiż terz, l-awtorità Ewropea ta’ riżoluzzjoni tal-istituzzjoni prinċipali hija dik li, filwaqt li titqies l-opinjoni mhux vinkolanti tal-awtorità ta’ riżoluzzjoni ta’ dan il-pajjiż terz, għandha l-kapaċità li tapplika l-aġġustament mingħajr il-ħtieġa li jintlaħaq ftehim mal-awtorità tal-pajjiż terz.
3.4.2.
Tnaqqis minn elementi ta’ obligazzjonijiet eleġibbli (l-Artikolu 72e) 3.4.2.1.
Il-KESE jissottolinja li l-Artikolu 72e għandu jinkludi perjodu ta’ anterjorità sal-31 ta’ Diċembru 2024 (l-iskadenza għall-implimentazzjoni tat-TLAC fil-pajjiżi terzi).
Matul dan il-perjodu ta’ tranżizzjoni, il-banek tal-MPE għandhom ikunu jistgħu jaġġustaw it-tnaqqis fuq il-parteċipazzjonijiet f’sussidjarji ta’ pajjiżi terzi mingħajr rekwiżit ta’ riżoluzzjoni ekwivalenti, billi jikkalkulaw is-surplus abbażi tar-rekwiżit kapitali totali applikabbli fil-pajjiż terz.
Inkella jkun hemm konsegwenza mhux intenzjonata, minħabba li l-ħtieġa li jinħarġu obbligazzjonijiet eliġibbli se tiżdied b’riżultat tan-nuqqas ta’ kapaċità ta’ aġġustament ta’ din il-parteċipazzjoni f’sussidjarja ta’ pajjiż terz, u mill-2025 ’il quddiem, b’reġim ta’ riżoluzzjoni fis-seħħ, ir-rekwiżit tal-Istituzzjoni Prinċipali se jonqos minħabba tnaqqis aġġustat aktar baxx għal dawn il-parteċipazzjonijiet ta’ pajjiżi terzi u l-ħtieġa ta’ dan il-ħruġ ta’ obbligazzjonijiet eliġibbli mhux se tibqa’ meħtieġa.
Brussell, id-9 ta’ Diċembru 2021.
Christa SCHWENG Il-President tal-Kumitat Ekonomiku u Soċjali Ewropew